title: Nõukogu rakendusmäärus (EL) 2018/1931, 10. detsember 2018, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9

text:
                  11.12.2018

                  ET

                  Euroopa Liidu Teataja

                  L 314/1

         NÕUKOGU RAKENDUSMÄÄRUS (EL) 2018/1931,
         10. detsember 2018,
         millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. juuli 2005. aasta määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud, (1) eriti selle artiklit 9,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. juulil 2005 vastu määruse (EÜ) nr 1183/2005.

                     (2)

                     Seoses määruse (EÜ) nr 1183/2005 artiklis 2b sätestatud autonoomsete piiravate meetmete läbivaatamisega tuleks muuta määruse (EÜ) nr 1183/2005 Ia lisas loetletud kaheksa isikuga seotud loetellu kandmise põhjuseid. Lisaks tuleks ajakohastada kõigi selles lisas loetletud isikute kohta käivat teavet.

                     (3)

                     Määruse (EÜ) nr 1183/2005 Ia lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1183/2005 Ia lisas esitatud loetelu asendatakse käesoleva määruse lisas esitatud loeteluga.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. detsember 2018

                  Nõukogu nimel

                  eesistuja

               F. MOGHERINI

            (1)  ELT L 193, 23.7.2005, lk 1.

            LISA

                     „Ia LISA

                        ARTIKLIS 2b OSUTATUD ISIKUTE, ÜKSUSTE JA ASUTUSTE LOETELU

                     A.   Isikud

                                 Nimi

                                 Tuvastamisandmed

                                 Loetellu kandmise põhjused

                                 Loetellu kandmise kuupäev

                                 1.

                                 Ilunga Kampete

                                 Teise nimega Gaston Hughes Ilunga Kampete; teise nimega Hugues Raston Ilunga Kampete.
                                 Sünniaeg: 24.11.1964.
                                 Sünnikoht: Lubumbashi (KDV).
                                 Sõjaväelase ID-number: 1–64-86-22311-29.
                                 Kodakondsus: KDV.
                                 Aadress: 69, avenue Nyangwile, Kinsuka Mimosas, Kinshasa/Ngaliema, RDC.

                                 Vabariikliku kaardiväe (GR) ülemana vastutas Ilunga Kampete septembris 2016 Kinshasas viibivate GR üksuste eest ning oli seotud seal ülemäärase jõu kasutamise ja vägivaldsete repressioonidega. Seega oli Ilunga Kampete nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.

                                 12.12.2016

                                 2.

                                 Gabriel Amisi Kumba

                                 Teise nimega Gabriel Amisi Nkumba; „Tango Fort“; „Tango Four“.
                                 Sünniaeg: 28.5.1964.
                                 Sünnikoht: Malela (KDV).
                                 Sõjaväelase ID-number: 1–64-87-77512-30.
                                 Kodakondsus: KDV.
                                 Aadress: 22, avenue Mbenseke, Ma Campagne, Kinshasa/Ngaliema, RDC.

                                 Kongo Demokraatliku Vabariigi relvajõudude (FARDC) 1. kaitsetsooni endine ülem; FARDC väed osalesid septembris 2016 Kinshasas ülemäärase jõu kasutamises ja vägivaldsetes repressioonides. Seega oli Gabriel Amisi Kumba nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.
                                 Gabriel Amisi Kumba nimetati 2018. aasta juulis Kongo relvajõudude (FARDC) staabiülema asetäitjaks, kelle vastutusalasse jäävad sõjalised operatsioonid ja luuretegevus.

                                 12.12.2016

                                 3.

                                 Ferdinand Ilunga Luyoyo

                                 Sünniaeg: 8.3.1973.
                                 Sünnikoht: Lubumbashi (KDV).
                                 Passi number: OB0260335
                                 (kehtib 15.4.2011 kuni 14.4.2016).
                                 Kodakondsus: KDV.
                                 Aadress: 2, avenue des Orangers, Kinshasa/Gombe, RDC.

                                 Kongo riikliku politsei märulipolitsei (Légion Nationale d'Intervention) ülemana vastutas Ferdinand Ilunga Luyoyo septembris 2016 Kinshasas ülemäärase jõu kasutamise ja vägivaldsete repressioonide eest. Seega oli Ferdinand Ilunga Luyoyo nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.
                                 2017. aasta juunis nimetati Ferdinand Ilunga Luyoyo Kongo riikliku politsei institutsioonide ja kõrgete ametnike kaitse eest vastutava üksuse ülemaks.

                                 12.12.2016

                                 4.

                                 Celestin Kanyama

                                 Teise nimega Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Sünniaeg: 4.10.1960.
                                 Sünnikoht: Kananga (KDV).
                                 Kodakondsus: KDV.
                                 Passi number: OB0637580
                                 (kehtib 20.5.2014 kuni 19.5.2019).
                                 Talle on antud Schengeni viisa numbriga 011518403, väljastatud 2.7.2016.
                                 Aadress: 56, avenue Usika, Kinshasa/Gombe, RDC.

                                 Kongo riikliku politsei (PNC) ülemana vastutas Celestin Kanyama septembris 2016 Kinshasas toimunud ülemäärase jõu kasutamise ja vägivaldsete repressioonide eest. Seega oli Celestin Kanyama nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.
                                 2017. aasta juulis nimetati Celestin Kanyama riiklike politseikoolide peadirektoriks.

                                 12.12.2016

                                 5.

                                 John Numbi

                                 Teise nimega John Numbi Banza Tambo; John Numbi Banza Ntambo; Tambo Numbi.
                                 Sünniaeg: 16.8.1962.
                                 Sünnikoht: Jadotville-Likasi-Kolwezi (KDV).
                                 Kodakondsus: KDV.
                                 Aadress: 5, avenue Oranger, Kinshasa/Gombe, RDC.

                                 Kongo riikliku politsei endise peainspektorina oli John Numbi eelkõige seotud vägivaldse hirmutamiskampaaniaga 2016. aasta märtsi kubernerivalimiste ajal neljas endises Katangani provintsis ning on seega vastutav KDVs toimuvateks valimisteks konsensusliku ja rahumeelse lahenduse saavutamise takistamise eest. 2018. aasta juulis nimetati John Numbi Kongo relvajõudude (FARDC) peainspektoriks.

                                 12.12.2016

                                 6.

                                 Roger Kibelisa

                                 Teise nimega Roger Kibelisa Ngambaswi.
                                 Sünniaeg: 9.9.1959.
                                 Sünnikoht: Fayala (KDV).
                                 Kodakondsus: KDV.
                                 Aadress: 24, avenue Photopao, Kinshasa/Mont Ngafula, RDC.

                                 Riikliku luureteenistuse (ANR) siseküsimuste direktorina on Roger Kibelisa seotud ANR ametnike läbiviidava opositsiooniliikmete hirmutamiskampaaniaga, sh meelevaldsete vahistamiste ja kinnipidamistega. Seega on Roger Kibelisa õõnestanud õigusriigi põhimõtet ja takistanud KDVs toimuvateks valimisteks konsensusliku ja rahumeelse lahenduse saavutamist.

                                 12.12.2016

                                 7.

                                 Delphin Kaimbi

                                 Teise nimega Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Sünniaeg: 15.1.1969 (või 15.7.1969).
                                 Sünnikoht: Kiniezire/Goma (KDV).
                                 Kodakondsus: KDV.
                                 Diplomaatilise passi nr: DB0006669 (kehtib 13.11.2013 kuni 12.11.2018).
                                 Aadress: 1, 14eme rue, Quartier Industriel, Linete, Kinshasa, RDC.

                                 Septembris 2016 Kinshasas meelevaldsete vahistamiste ja vägivaldsete repressioonide eest vastutava juhtimisstruktuuri, riikliku operatsioonide keskusesse kuuluva sõjaväeluure (endine DEMIAP) endine juht, vastutav vägede eest, mis osalesid hirmutamises ja meelevaldsetes vahistamistes, takistades KDVs toimuvateks valimisteks konsensusliku ja rahumeelse lahenduse saavutamist. 2018. aasta juulis nimetati Delphin Kaimbi Kongo relvajõudude peastaabi staabiülema luurevaldkonna eest vastutavaks asetäitjaks.

                                 12.12.2016

                                 8.

                                 Evariste Boshab, endine asepeaminister ning sise- ja julgeolekuminister

                                 Teise nimega Evariste Boshab Mabub Ma Bileng.
                                 Sünniaeg: 12.1.1956.
                                 Sünnikoht: Tete Kalamba (KDV).
                                 Kodakondsus: KDV.
                                 Diplomaatilise passi nr: DP0000003 (kehtib 21.12.2015 kuni 20.12.2020).
                                 Schengeni viisa aegus 5.1.2017.
                                 Aadress: 3, avenue du Rail, Kinshasa/Gombe, RDC.

                                 Asepeaministrina ning sise- ja julgeolekuministrina ajavahemikul detsembrist 2014 kuni detsembrini 2016 vastutas Evariste Boshab ametlikult politsei- ja julgeolekuteenistuste eest ning provintside kuberneride töö koordineerimise eest. Nendel ametikohtadel tegutsedes vastutas ta aktivistide ja opositsiooniliikmete vahistamine eest ning jõu ülemäärase kasutamise eest, sealhulgas ajavahemikul september 2016 – detsember 2016 Kinshasas toimunud meeleavalduste käigus, milles julgeolekuteenistuste käe läbi said surma või vigastada paljud tsiviilisikud. Seega oli Evariste Boshab seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.

                                 29.5.2017

                                 9.

                                 Alex Kande Mupompa, Kesk-Kasai provintsi endine kuberner

                                 Teise nimega Alexandre Kande Mupomba; Kande-Mupompa.
                                 Sünniaeg: 23.9.1950.
                                 Sünnikoht: Kananga (KDV).
                                 Kodakondsus: KDV ja Belgia.
                                 KDV passi nr: OP0024910 (kehtib 21.3.2016 kuni 20.3.2021).
                                 Aadressid:
                                 Messidorlaan 217/25, 1180 Uccle, Belgium.
                                 1, avenue Bumba, Kinshasa/Ngaliema, RDC.

                                 Alex Kande Mupompa, kes oli kuni 2017. aasta oktoobrini Kesk-Kasai provintsi kuberner, vastutas alates 2016. aasta augustist Kesk-Kasai provintsis toimunud julgeolekujõudude ja Kongo riikliku politsei poolt jõu ülemäärase kasutamise, vägivaldsete repressioonide ja kohtuväliste hukkamiste eest, sealhulgas Dibaya territooriumil 2017. aasta veebruaris toimunud tapmiste eest.
                                 Seega oli Alex Kande Mupompa seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.

                                 29.5.2017

                                 10.

                                 Jean-Claude Kazembe Musonda, endine Ülem-Katanga kuberner

                                 Sünniaeg: 17.5.1963.
                                 Sünnikoht: Kashobwe (KDV).
                                 Kodakondsus: KDV.
                                 Aadress: 7891, avenue Lubembe, Quartier Lido, Lubumbashi, Haut-Katanga, RDC.

                                 Ülem-Katanga kubernerina oli Jean-Claude Kazembe Musonda kuni 2017. aasta aprillini vastutav julgeolekujõudude ja Kongo riikliku politsei poolt jõu ülemäärase kasutamise ja vägivaldse allasurumise eest Ülem-Katangas, sealhulgas 15.–31. detsembrini 2016, kui julgeolekujõudude, ja Kongo riikliku politsei töötajate surmava jõu kasutamise tulemusena sai Lubumbashis toimunud meeleavaldustel surma 12 ja vigastada 64 tsiviilisikut.
                                 Seega oli Jean-Claude Kazembe Musonda seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.

                                 29.5.2017

                                 11.

                                 Lambert Mende, kommunikatsiooni- ja meediaminister ning valitsuse pressiesindaja

                                 Teise nimega Lambert Mende Omalanga.
                                 Sünniaeg: 11.2.1953.
                                 Sünnikoht: Okolo (KDV).
                                 Diplomaatilise passi nr: DB0001939 (välja antud 4.5.2017, kehtib kuni 3.5.2022).
                                 Kodakondsus: KDV.
                                 Aadress: 20, avenue Kalongo, Kinshasa/Ngaliema, RDC.

                                 Lambert Mende on alates 2008. aastast olnud kommunikatsiooni- ja meediaminister ning vastutab repressiivse meediapoliitika rakendamise eest, millega rikutakse väljendus- ja teabevabadust ning kahjustatakse konsensusliku ja rahumeelse lahenduse saavutamist KDV valimiste toimumiseks. Lambert Mende võttis 12. novembril 2016 vastu määruse, millega piiratakse välismaiste meediakanalite võimalusi edastada saateid KDVs.
                                 2018. aasta oktoobriks ei ole mitmete meediaväljaannete saadete edastamist taastatud, misläbi rikutakse poliitilist kokkulepet, mis sõlmiti 31. detsembril 2016 presidendipartei ja opositsioonierakondade vahel.
                                 Lambert Mende on kommunikatsiooni- ja meediaministrina vastutav KDVs toimuvateks valimisteks konsensusliku ja rahumeelse lahenduse saavutamise takistamise eest, sealhulgas repressioonide toimepanemise eest.

                                 29.5.2017

                                 12.

                                 Brigaadikindral Eric Ruhorimbere, 21. sõjalise piirkonna (Mbuji-Mayi) abikomandör

                                 Teise nimega Eric Ruhorimbere Ruhanga; Tango Two; Tango Deux.
                                 Sünniaeg: 16.7.1969.
                                 Sünnikoht: Minembwe (KDV).
                                 Sõjaväelase ID-number: 1–69-09-51400-64.
                                 Kodakondsus: KDV.
                                 KDV passi nr: OB0814241.
                                 Aadress: Mbujimayi, Kasai Province, RDC.

                                 Eric Ruhorimbere oli alates septembrist 2014 kuni 2018. aasta juulini 21. sõjaväepiirkonna abikomandör ning vastutas ülemäärase jõu kasutamise ja kohtuväliste hukkamiste eest, mida panid toime KDV relvajõud, eriti Nsapu relvarühmituse ning naiste ja laste vastu.
                                 Seega oli Eric Ruhorimbere seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. 2018. aasta juulis nimetati Eric Ruhorimbere Nord Equateuri tegevusüksuse ülemaks.

                                 29.5.2017.

                                 13.

                                 Ramazani Shadari, endine asepeaminister ning sise- ja julgeolekuminister

                                 Teise nimega Emmanuel Ramazani Shadari Mulanda; Shadary.
                                 Sünniaeg: 29.11.1960.
                                 Sünnikoht: Kasongo (KDV).
                                 Kodakondsus: KDV.
                                 Aadress: 28, avenue Ntela, Mont Ngafula, Kinshasa, RDC.

                                 Ramazani Shadari oli kuni 2018. aasta veebruarini asepeaminister ning sise- ja julgeolekuminister ning vastutas ametlikult politsei- ja julgeolekuteenistuste eest ning provintside kuberneride töö koordineerimise eest. Ta vastutas nimetatud ametikohal aktivistide ja opositsiooni liikmete vahistamiste eest, samuti ülemäärase jõu kasutamise eest, näiteks Bundu Dia Kongo (BDK) liikumise liikmete vägivaldse mahasurumise eest Kesk-Kongo provintsis, Kinshasas 2017. aasta jaanuaris-veebruaris toimepandud repressioonide eest ning Kasai provintsides toimepandud ülemäärase jõu kasutamise ning vägivaldsete repressioonide eest.
                                 Seega oli Ramazani Shadari nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist.
                                 2018. aasta veebruaris nimetati Ramazani Shadari partei Parti du peuple pour la reconstruction et le développement'i (PPRD) alaliseks sekretäriks.

                                 29.5.2017

                                 14.

                                 Kalev Mutondo, Riikliku luureteenistuse (ANR) ülem (ametlikult peaadministraator)

                                 Teise nimega Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Sünniaeg: 3.3.1957.
                                 Kodakondsus: KDV.
                                 Passi number: DB0004470 (välja antud: 8.6.2012, kehtib kuni 7.6.2017).
                                 Aadress: 24, avenue Ma Campagne, Kinshasa, RDC.

                                 Riikliku luureteenistuse (ANR) pikaajalise ülemana on Kalev Mutondo seotud opositsiooni liikmete, kodanikuühiskonna aktivistide ja muude isikute meelevaldse vahistamise, kinnipidamise ja väärkohtlemisega ning selle eest vastutav. Seega on ta eiranud õigusriigi põhimõtet ning takistanud kõiki osapooli rahuldava ja rahumeelse lahenduse leidmist enne valimisi KDVs, ning kavandanud ja juhtinud tegevust KDVs, mis kujutab endast inimõiguste rasket rikkumist.

                                 29.5.2017

                           B.   Üksused
                     […]

               “.


title: Komisjoni rakendusmäärus (EL) 2019/8, 3. jaanuar 2019, milles käsitletakse loa andmist metioniini hüdroksüanaloogi ja selle kaltsiumsoola kasutamiseks kõikide loomaliikide söödalisandina (EMPs kohaldatav tekst)

text:
                  4.1.2019

                  ET

                  Euroopa Liidu Teataja

                  L 2/6

         KOMISJONI RAKENDUSMÄÄRUS (EL) 2019/8,
         3. jaanuar 2019,
         milles käsitletakse loa andmist metioniini hüdroksüanaloogi ja selle kaltsiumsoola kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.

                     (2)

                     Vastavalt määruse (EÜ) nr 1831/2003 artiklile 7 on esitatud taotlus metioniini hüdroksüanaloogi ja selle kaltsiumsoola kasutamise lubamiseks söödalisandina kõigi loomaliikide loomasöödas. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (3)

                     Taotluses käsitletakse metioniini hüdroksüanaloogi ja selle kaltsiumsoola lubamist kõikide loomaliikide söödalisandina, mis tuleb klassifitseerida söödalisandite kategooriasse „toitainelised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 20. veebruari 2018. aasta arvamuses (2) järeldusele, et kavandatud kasutustingimuste juures ei avalda metioniini hüdroksüanaloog ja selle kaltsiumsool kahjulikku mõju ei loomade ega inimeste tervisele ega keskkonnale.

                     (5)

                     Samuti jõudis toiduohutusamet järeldusele, et kõnealune söödalisand on kõikide loomaliikide jaoks tõhus metioniini allikas ning isegi kui mäletsejalistes laguneb see söödalisand väiksemal määral kui DL-metioniin, tuleks eespool nimetatud söödalisandit kaitsta lagunemise eest vatsas.

                     (6)

                     Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                     (7)

                     Kõnealuse söödalisandi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.

                     (8)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas sätestatud tingimustele.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2018; 16(3): 5198.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Sisaldus milligrammides 12 % niiskusesisaldusega täissööda ühe kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid

                        3c310

                        —

                        Metioniini hüdroksüanaloog ja selle kaltsiumsool

                           Söödalisandi koostis

                        Metioniini hüdroksüanaloogi ja metioniini hüdroksüanaloogi kaltsiumsoola preparaat, mille metioniini hüdroksüanaloogi miinimumsisaldus on 88 % ja kaltsiumi miinimumsisaldus on 8 %.

                           Toimeainete kirjeldus

                        metioniini hüdroksüanaloog:

                                    IUPACi nimetus: 2-hüdroksü-4-(metüültio)butaanhape
                                    CASi number 583-91-5
                                    Keemiline valem: C5H10O3S
                                    Metioniini hüdroksüanaloogi kaltsiumsool:

                                    IUPACi nimetus: 2-hüdroksü-4-(metüültio)butaanhape, kaltsiumsool
                                    CASi number 4857-44-7
                                    Keemiline valem: (C5H9O3S)2Ca

                           Analüüsimeetod
                            (1)

                        Metioniini hüdroksüanaloogi määramine söödalisandis:

                                    —

                                    titrimeetria, redoksreaktsioonile järgnev potentsiomeetriline tiitrimine.

                              Eelsegus, segasöödas ja söödamaterjalides sisalduva metioniini hüdroksüanaloogi määramine:

                                    —

                                    kõrgefektiivne vedelikkromatograafia ja fotomeetriline määramine (HPLC-UV).

                              Kaltsiumi üldsisalduse määramine söödalisandis:

                                    —

                                    aatomiabsorptsioonspektromeetria (AAS) (EN ISO 6869) või

                                    —

                                    induktiivsidestunud plasma aatomiemissioonspektromeetria (ICP-AES) (EN 15510) või

                                    —

                                    induktiivsidestatud plasma aatomiemissioonspektromeetria rõhu all lagundatud proovist (ICP-AES) (EN 15621).

                        Kõik loomaliigid

                        —

                        —

                        —

                                    1.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte, võttes eelkõige arvesse, et tegemist on nahka ja silmi söövitava ainega. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas kaitseprille ja -kindaid.

                                    2.

                                    Söödalisandi ja eelsegu kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi ja eelsegu märgistusel peab olema märgitud: metioniini hüdroksüanaloogi sisaldus.

                                    4.

                                    Sellise söödamaterjalide ja segasööda märgistus, millesse söödalisand on lisatud, sisaldab söödalisandeid käsitleva teabe loetelu seoses järgmisega:

                                                —

                                                söödalisandi nimetus,

                                                —

                                                lisatud metioniini hüdroksüanaloogi kogus.

                        24. jaanuar 2029

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/10, 3. jaanuar 2019, milles käsitletakse loa andmist illiidi-montmorilloniidi-kaoliniidi looduslikust segust preparaadi kasutamiseks kõikide loomaliikide söödalisandina (EMPs kohaldatav tekst)

text:
                  4.1.2019

                  ET

                  Euroopa Liidu Teataja

                  L 2/13

         KOMISJONI RAKENDUSMÄÄRUS (EL) 2019/10,
         3. jaanuar 2019,
         milles käsitletakse loa andmist illiidi-montmorilloniidi-kaoliniidi looduslikust segust preparaadi kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus illiidi-montmorilloniidi-kaoliniidi looduslikust segust preparaadi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (3)

                     Kõnealuses taotluses käsitletakse illiidi-montmorilloniidi-kaoliniidi looduslikust segust preparaadi kasutusloa andmist kõikide loomade söödalisandina, mis tuleb klassifitseerida kategooriasse „tehnoloogilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 1. detsembri 2015. aasta, (2)5. juuli 2017. aasta (3) ja 5. juuli 2018. aasta (4) arvamuses järeldusele, et kavandatud kasutustingimuste korral ei avalda illiidi-montmorilloniidi-kaoliniidi looduslikust segust preparaat kahjulikku mõju loomade ega inimeste tervisele ega keskkonnale. Toiduohutuseamet jõudis ka järeldusele, et kõnealune söödalisand on tõhus sideaine ja paakumisvastane aine. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                     (5)

                     Illiidi-montmorilloniidi-kaoliniidi looduslikust segust preparaadi hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas täpsemalt kirjeldatud preparaati, mis kuulub söödalisandite kategooriasse „tehnoloogilised lisandid“ ning funktsionaalrühma „sideained“ ja „paakumisvastased ained“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal (2016); 14(1): 4342.

            (3)  EFSA Journal (2017); 15(7): 4940.

            (4)  EFSA Journal (2018); 16(7): 5387.

            LISA

                        Söödalisandi identifitseerimisnumber

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        mg söödalisandit 12 % niiskusesisaldusega täissööda kilogrammi kohta

                           Tehnoloogilised lisandid: sideained

                        1g599

                        Illiit-montmorilloniit-kaoliniit

                           Söödalisandi koostis

                        Illiidi-montmorilloniidi-kaoliniidi looduslikust segust preparaat, milles järgmiste komponentide miinimumsisaldus on järgmine:

                                    —

                                    40 % illiiti

                                    —

                                    10 % montmorilloniiti

                                    —

                                    8 % kaoliniiti

                           Toimeaine kirjeldus

                        Illiit:

                                    CASi number 106958-53–6

                                    K(Al,Fe)2AlSi3O10(OH)2 · H2O

                              Montmorilloniit:

                                    CASi number 1318-93–0

                                    Nax[(Al2-xMgx)Si4O10) (OH)2]

                              Kaoliniit:

                                    CASi number 1318-74–7

                                    Al2(OH)4(SiO5)

                              Raud (struktuurne) 10 % (keskmine)
                        Asbestivaba

                           Analüüsimeetod
                            (1)

                        Söödalisandi kirjeldamiseks:

                                    —

                                    röntgendifraktsioon koos

                                    —

                                    röntgenfluorestsentsiga.

                        Broilerkanad ja väheoluliste kodulinnuliikide nuumlinnud
                        Nuumveised ja väheolulised nuumamiseks ettenähtud mäletsejalised
                        Nuumsead ja võõrutatud põrsad

                        —

                        5 000

                        50 000

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                                    3.

                                    Söödalisandi ja eelsegude etiketil esitatakse järgmine teave: „Söödalisand illiit-montmorilloniit-kaoliniit on suure (inert)rauasisaldusega“.

                                    4.

                                    Erinevate kasutusviiside puhul ei tohi illiidi-montmorilloniidi-kaoliniidi kogusisaldus täissöödas ületada lubatud piirnormi vastavate loomaliikide või -kategooriate kohta.

                                    5.

                                    Juhendites tuleb märkida järgmist:

                                                —

                                                „Tuleb vältida makroliididega samaaegset suukaudset kasutamist“.

                        24. jaanuar 2029

                        Kõik muud loomaliigid ja -kategooriad

                        —

                        5 000

                        20 000

                           Tehnoloogilised lisandid: paakumisvastased ained

                        1g599

                        Illiit-montmorilloniit-kaoliniit

                           Söödalisandi koostis

                        Illiidi-montmorilloniidi-kaoliniidi looduslikust segust preparaat, milles järgmiste komponentide miinimumsisaldus on järgmine:

                                    —

                                    40 % illiiti

                                    —

                                    10 % montmorilloniiti

                                    —

                                    8 % kaoliniiti

                           Toimeaine kirjeldus

                        Illiit:

                                    CASi number 106958-53–6

                                    K(Al,Fe)2AlSi3O10(OH)2 · H2O

                              Montmorilloniit:

                                    CASi number 1318-93–0

                                    Nax[(Al2-xMgx)Si4O10) (OH)2]

                              Kaoliniit:

                                    CASi number 1318-74–7

                                    Al2(OH)4(SiO5)

                              Raud (struktuurne) 10 % (keskmine)
                        Asbestivaba

                           Analüüsimeetod
                            (1)

                        Söödalisandi kirjeldamiseks:

                                    —

                                    röntgendifraktsioon koos

                                    —

                                    röntgenfluorestsentsiga.

                        Broilerkanad ja väheoluliste kodulinnuliikide nuumlinnud
                        Nuumveised ja väheolulised nuumamiseks ettenähtud mäletsejalised
                        Nuumsead ja võõrutatud põrsad

                        —

                        5 000

                        50 000

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                                    3.

                                    Söödalisandi ja eelsegude etiketil esitatakse järgmine teave: „Söödalisand illiit-montmorilloniit-kaoliniit on suure (inert)rauasisaldusega“.

                                    4.

                                    Erinevate kasutusviiside puhul ei tohi illiidi-montmorilloniidi-kaoliniidi kogusisaldus täissöödas ületada lubatud piirnormi vastavate loomaliikide või -kategooriate kohta.

                                    5.

                                    Juhendites tuleb märkida järgmist:

                                                —

                                                „Tuleb vältida makroliididega samaaegset suukaudset kasutamist“.

                        24. jaanuar 2029

                        Kõik muud loomaliigid ja -kategooriad

                        —

                        5 000

                        20 000

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/11, 3. jaanuar 2019, milles käsitletakse loa andmist Enterococcus faecium'i (NCIMB 10415) preparaadi kasutamiseks emiste, piimapõrsaste, võõrutatud põrsaste ja nuumsigade söödalisandina ning millega muudetakse määruseid (EÜ) nr 252/2006, (EÜ) nr 943/2005 ja (EÜ) nr 1200/2005 (loa hoidja DSM Nutritional Products Ltd, keda esindab DSM Nutritional Products Sp. Z o.o.) (EMPs kohaldatav tekst)

text:
                  4.1.2019

                  ET

                  Euroopa Liidu Teataja

                  L 2/17

         KOMISJONI RAKENDUSMÄÄRUS (EL) 2019/11,
         3. jaanuar 2019,
         milles käsitletakse loa andmist Enterococcus faecium'i (NCIMB 10415) preparaadi kasutamiseks emiste, piimapõrsaste, võõrutatud põrsaste ja nuumsigade söödalisandina ning millega muudetakse määruseid (EÜ) nr 252/2006, (EÜ) nr 943/2005 ja (EÜ) nr 1200/2005 (loa hoidja DSM Nutritional Products Ltd, keda esindab DSM Nutritional Products Sp. Z o.o.)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

                     (2)

                     Kooskõlas direktiiviga 70/524/EMÜ on Enterococcus faecium'i (NCIMB 10415) preparaati lubatud tähtajatult kasutada põrsaste söödalisandina komisjoni määrusega (EÜ) nr 252/2006, (3) nuumsigade söödalisandina komisjoni määrusega (EÜ) nr 943/2005 (4) ning emiste söödalisandina komisjoni määrusega (EÜ) nr 1200/2005 (5). Vastavalt määruse (EÜ) nr 1831/2003 artikli 10 lõikele 1 kanti see preparaat olemasoleva tootena seejärel söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes kõnealuse määruse artikliga 7 on esitatud taotlus Enterococcus faecium'i (NCIMB 10415) preparaadi uuesti hindamiseks emiste, võõrutatud põrsaste ja nuumsigade söödalisandina. Taotleja taotles kõnealuse söödalisandi liigitamist söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (4)

                     Euroopa Toiduohutusamet (edaspidi „amet“) jõudis oma 17. juuni 2015. aasta (6) ja 21. veebruari 2018. aasta (7) arvamustes järeldusele, et kavandatud kasutustingimuste juures ei avalda Enterococcus faecium'i (NCIMB 10415) preparaat kahjulikku mõju loomade ja inimeste tervisele ega keskkonnale. Amet leidis, et söödalisand võib parandada piimapõrsaste, võõrutatud põrsaste, nuumsigade ja emiste jõudlusnäitajaid. Ameti hinnangul ei ole vaja kehtestada turustamisjärgse järelevalve erinõudeid. Samuti kinnitas amet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                        Enterococcus faecium'i (NCIMB 10415) preparaadi hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Määruseid (EÜ) nr 252/2006, (EÜ) nr 943/2005 ja (EÜ) nr 1200/2005 tuleks vastavalt muuta.

                     (7)

                     Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2
            Määruse (EÜ) nr 252/2006 muutmine
            Määrust (EÜ) nr 252/2006 muudetakse järgmiselt:

                        1)

                        artikkel 1 jäetakse välja;

                        2)

                        I lisa jäetakse välja.

            Artikkel 3
            Määruse (EÜ) nr 943/2005 muutmine
            Määrust (EÜ) nr 943/2005 muudetakse järgmiselt:

                        1)

                        artikkel 1 jäetakse välja;

                        2)

                        I lisa jäetakse välja.

            Artikkel 4
            Määruse (EÜ) nr 1200/2005 muutmine
            Määruse (EÜ) nr 1200/2005 II lisast jäetakse välja kanne E 1705 Enterococcus faecium NCIMB 10415 kohta.

            Artikkel 5
            Üleminekumeetmed
            Lisas nimetatud preparaati ja seda preparaati sisaldavat sööta, mis on toodetud ja märgistatud enne 24. juulit 2019 kooskõlas enne 24. jaanuari 2019 kohaldatavate eeskirjadega, võib jätkuvalt turule lasta ja kasutada olemasolevate varude ammendumiseni.

            Artikkel 6
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 3. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  Komisjoni 14. veebruari 2006. aasta määrus (EÜ) nr 252/2006 teatavatele söödalisanditele alalise kasutusloa andmise ja lubatud söödalisandite uue kasutusviisi ajutise lubamise kohta (ELT L 44, 15.2.2006, lk 3).

            (4)  Komisjoni 21. juuni 2005. aasta määrus (EÜ) nr 943/2005 teatavate söödalisandite alalise lubamise kohta (ELT L 159, 22.6.2005, lk 6).

            (5)  Komisjoni 26. juuli 2005. aasta määrus (EÜ) nr 1200/2005, mis käsitleb teatavate söödalisandite kasutamise alalist lubamist ja juba loa saanud söödalisandi uue kasutusviisi ajutist lubamist (ELT L 195, 27.7.2005, lk 6).

            (6)  EFSA Journal 2015; 13(7): 4158.

            (7)  EFSA Journal 2018; 16(3): 5201.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained

                        4b1705

                        DSM Nutritional products Ltd., keda esindab DSM Nutritional Products Sp. Z.o.o.

                           Enterococcus faecium

                        NCIMB 10415

                           Söödalisandi koostis

                           Enterococcus faecium'i preparaat
                        NCIMB 10415, mis sisaldab vähemalt järgmist:

                                    —

                                    (šellakiga) kaetud vorm:
                                    2 × 1010 CFU/g söödalisandi kohta;

                                    —

                                    muud kaetud vormid:
                                    1 × 1010 CFU/g söödalisandi kohta või

                                    —

                                    granuleeritud katmata vorm:
                                    3,5 × 1010 CFU/g söödalisandi kohta.

                           Toimeaine kirjeldus

                           Enterococcus faecium'i elujõulised rakud
                        NCIMB 10415

                           Analüüsimeetod
                            (1)

                        Loendamine: pindkülvimeetod, kasutades sapi-eskuliin-asiidagarit (EN 15788)
                        Määramine: impulssvälja-geelelektroforees (PFGE)

                        Emised

                        —

                        7 × 108

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödalisandit antakse tiinetele ja imetavatele emistele ning samaaegselt piimapõrsastele.

                                    3.

                                    Kasutatakse kuni ligikaudu 35 kg kaaluvatel võõrutatud põrsastel.

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid.

                        24. jaanuar 2029

                        Piimapõrsad

                        1 × 109

                        —

                        Võõrutatud põrsad
                        Nuumsead

                        3,5 × 108

                        —

               (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2019/9, 3. jaanuar 2019, milles käsitletakse loa andmist veevaba betaiini kasutamiseks toiduloomade (v.a küülikud) söödalisandina (EMPs kohaldatav tekst)

text:
                  4.1.2019

                  ET

                  Euroopa Liidu Teataja

                  L 2/10

         KOMISJONI RAKENDUSMÄÄRUS (EL) 2019/9,
         3. jaanuar 2019,
         milles käsitletakse loa andmist veevaba betaiini kasutamiseks toiduloomade (v.a küülikud) söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 esitati taotlus veevaba betaiini kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (3)

                     Kõnealuses taotluses käsitletakse veevaba betaiini kasutusloa andmist toiduloomade söödalisandina, mis tuleb klassifitseerida funktsionaalrühma „vitamiinid, provitamiinid ja samalaadse toimega keemiliselt täpselt määratletud ained“. Küülikute puhul võttis taotleja hiljem taotluse tagasi.

                     (4)

                     Euroopa Toiduohutusamet (edaspidi „toiduohutusamet“) jõudis oma 12. juuni 2018. aasta arvamuses (2) järeldusele, et kavandatud kasutustingimuste juures ei avalda veevaba betaiin kahjulikku mõju ei loomade ega inimeste tervisele ega keskkonnale. Toiduohutusameti järelduse kohaselt võiks toiteväärtusega söödalisand veevaba betaiin olla tõhus betaiiniallikas kõikide loomaliikide jaoks.

                     (5)

                     Toiduohutusamet märkis veel, et kuna kõnealune tahkel kujul söödalisand võib tekitada tolmu, ei saa seetõttu välistada kokkupuudet sissehingamise teel. Lisaks sellele nentis toiduohutusamet, et veevaba betaiini tuleks käsitada sissehingamisel ohtliku ainena ning nahka, silmi ja limaskesti ärritava, aga ka nahka sensibiliseeriva ainena. Järelikult tuleks tahkel kujul veevaba betaiini käitlemisel võtta asjakohased kaitsemeetmed.

                     (6)

                     Toiduohutusamet järeldas, et vedelal kujul veevaba betaiin sisaldab palju tundmatut materjali, mistõttu ei ole võimalik teha järeldusi selle ohutuse kohta. Järelikult tuleks anda luba üksnes tahkel kujul söödalisandi kasutamiseks.

                     (7)

                     Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                     (8)

                     Veevaba betaiini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „vitamiinid, provitamiinid ja samalaadse toimega keemiliselt täpselt määratletud ained“, lubatakse kasutada loomade söötmisel söödalisandina vastavalt lisas esitatud tingimustele.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2018;16(7):5335.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        mg toimeainet 12 % niiskusesisaldusega täissööda kilogrammi kohta

                           Toitaineliste lisandite kategooria. Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained

                        3a921i

                        AB Vista Iberia S.L.

                        Veevaba betaiin, toodetud geneetiliselt muundatud suhkrupeedist

                           Söödalisandi koostis

                        Veevaba betaiin

                           Toimeaine kirjeldus

                        Betaiin C5H11NO2

                        CASi nr: 107-43-7
                        Kristalne, tahkel kujul veevaba betaiin, toodetud geneetiliselt muundatud suhkrupeedist KM-ØØØH71-4 ekstraheerimise teel.
                        Puhtuse kriteeriumid: vähemalt 97 % veevabast massist

                           Analüüsimeetod
                            (1)

                        Veevaba betaiini (väljendatuna betaiini kogusisaldusena) määramiseks söödalisandis, eelsegudes ja söödas. Kõrgefektiivne vedelikkromatograafia koos murdumisnäitajadetektoriga (HPLC-RI).

                        Toiduloomad, v.a küülikud

                        —

                        —

                                    1.

                                    Veevaba betaiini võib turule lasta ja kasutada preparaati sisaldava söödalisandina.

                                    2.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi ja eelsegu märgistusel esitatakse järgmine tekst: „Soovitatav mitte ületada järgmist taset: 12 % niiskusesisaldusega täissöödas: betaiinisisaldus 2 000  mg/kg“.

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.

                        4. august 2028

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/12, 3. jaanuar 2019, milles käsitletakse loa andmist L-arginiini kasutamiseks kõikide loomaliikide söödalisandina (EMPs kohaldatav tekst)

text:
                  4.1.2019

                  ET

                  Euroopa Liidu Teataja

                  L 2/21

         KOMISJONI RAKENDUSMÄÄRUS (EL) 2019/12,
         3. jaanuar 2019,
         milles käsitletakse loa andmist L-arginiini kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Määruse (EÜ) nr 1831/2003 artikli 7 alusel esitati kaks taotlust, milles käsitletakse Corynebacterium glutamicum KCCM 10741P abil saadud L-arginiini ja Escherichia coli NITE BP-02186 abil saadud L-arginiini lubamist söödalisandina kasutamiseks kõikide loomaliikide söödas ja joogivees. Kõnealustele taotlustele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (3)

                     Taotlustes käsitletakse Corynebacterium glutamicum KCCM 10741P abil saadud L-arginiini lubamist söödalisandina kõikide loomaliikide puhul ja selle klassifitseerimist söödalisandite kategooriasse „toitainelised lisandid“ ning Escherichia coli NITE BP-02186 abil saadud L-arginiini lubamist söödalisandina kõikide loomaliikide puhul ja selle klassifitseerimist söödalisandite kategooriasse „toitainelised lisandid“, funktsionaalrühma „aminohapped, nende soolad ja analoogid“, ning söödalisandite kategooriasse „organoleptilised lisandid“, funktsionaalrühma „lõhna- ja maitseained“.

                     (4)

                     Euroopa Toiduohutusamet (edaspidi „toiduohutusamet“) jõudis oma 18. aprilli 2018. aasta (2) ja 19. aprilli 2018. aasta (3) arvamustes järeldusele, et kavandatud kasutustingimuste juures ei avalda Escherichia coli NITE BP-02186 ja Corynebacterium glutamicum KCCM 10741P abil saadud L-arginiin kahjulikku mõju loomade ja inimeste tervisele ega keskkonnale ning et asjakohaste kaitsemeetmete võtmise korral on see kasutajatele ohutu.

                     (5)

                     Samuti jõudis toiduohutusamet järeldusele, et kõnealune söödalisand on kõikide loomaliikide jaoks tõhus aminohappe arginiini allikas ning mäletsejaliste puhul tuleks söödalisandina kasutatava L-arginiini täieliku tõhususe saavutamiseks kaitsta seda lagunemise eest vatsas. Toiduohutusamet väljendas oma arvamustes muret L-arginiini ohutuse üle olukorras, kus seda manustatakse aminohappena joogiveega. Toiduohutusamet ei ole siiski teinud ettepanekut L-arginiini maksimumsisalduse kohta. Toiduohutusamet soovitab lisada L-arginiini asjakohases koguses. Seepärast on söödalisandina kasutatava L-arginiini joogiveega aminohappena manustamise puhul asjakohane juhtida kasutaja tähelepanu sellele, et arvesse tuleb võtta kõikide asendamatute ja tinglikult asendamatute aminohapete olemasolu söödas.

                     (6)

                     Seoses kasutamisega lõhna- ja maitseainena märgib toiduohutusamet, et kui seda ainet kasutatakse soovitatud annuses, siis ei ole vaja selle tõhusust täiendavalt tõendada. L-arginiini kasutamiseks maitseühendina joogivees ei ole luba antud. Soovitatud annuses maitseühendina kasutatav L-arginiin ei tekita tõenäoliselt probleeme asendamatute ja tinglikult asendamatute aminohapete omastamiseks söödas.

                     (7)

                     Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruanded söödas sisalduva söödalisandi analüüsimise meetodi kohta.

                     (8)

                     L-arginiini hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.

                     (9)

                     Asjaolu, et L-arginiini kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine

               1.   Corynebacterium glutamicum KCCM 10741P abil saadud L-arginiini ja Escherichia coli NITE BP-02186 abil saadud L-arginiini, mida on kirjeldatud lisas ning mis kuuluvad söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt kõnealuses lisas sätestatud tingimustele.

               2.   Escherichia coli NITE BP-02186 abil saadud L-arginiini, mida on kirjeldatud lisas ning mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt kõnealuses lisas sätestatud tingimustele.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2018; 16(5): 5276.

            (3)  EFSA Journal 2018; 16(5): 5277.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid

                        3c363

                        —

                        L-arginiin

                           Söödalisandi koostis

                        Pulber, milles L-arginiini sisaldus on vähemalt 98 % (kuivaine põhjal) ning suurim niiskusesisaldus on 1,5 %

                           Toimeaine kirjeldus

                        L-arginiin ((S)-2-amino-5-guanidiinpentaanhape), mis on saadud Escherichia coli NITE BP-02186 abil kääritamise teel.
                        Keemiline valem: C6H14N4O2

                        CASi nr: 74-79-3

                           Analüüsimeetod
                            (1)

                        L-arginiini määramine söödalisandis:

                                    —

                                    Food Chemical Codex'i „L-arginine monograph“

                              Arginiini sisalduse määramine söödalisandis ja vees:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                              Arginiini sisalduse määramine söödalisandis, eelsegus, segasöödas ja söödamaterjalis:

                                    —

                                    ioonivahetuskromatograafia meetod koos kolonnijärgse derivaatide saamisega ja fotomeetrilise määramisega (IEC-VIS) – komisjoni määrus (EÜ) nr 152/2009

                        Kõik loomaliigid

                                    1.

                                    L-arginiini võib turule lasta ja kasutada selle preparaati söödalisandina.

                                    2.

                                    L-arginiini võib manustada ka joogiveega.

                                    3.

                                    Söödalisandi ja eelsegu kasutamisjuhistes märgitakse säilitustingimused, püsivus kuumtöötlemisel ja püsivus joogivees.

                                    4.

                                    Söödalisandi märgistusel tuleb märkida niiskusesisaldus.

                                    5.

                                    Söödalisandi ja eelsegu märgistusel peab olema märgitud: „L-arginiini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                                    6.

                                    Söödakäitlejad kehtestavad söödalisandi ja eelsegu kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel isikukaitsevahendeid, sealhulgas hingamiskaitsevahendit.

                        24. jaanuar 2029

                        3c362

                        —

                        L-arginiin

                           Söödalisandi koostis

                        Pulber, milles L-arginiini sisaldus on vähemalt 98 % (kuivaine põhjal) ning suurim niiskusesisaldus on 0,5 %

                           Toimeaine kirjeldus

                        L-arginiin ((S)-2-amino-5-guanidiinpentaanhape), mis on saadud Corynebacterium glutamicum KCTC KCCM10741P abil kääritamise teel
                        Keemiline valem: C6H14N4O2

                        CASi nr: 74-79-3

                           Analüüsimeetod
                            (1)

                        L-arginiini määramine söödalisandis:

                                    —

                                    Food Chemical Codex'i „L-arginine monograph“

                              Arginiini sisalduse määramine söödalisandis ja vees:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                              Arginiini sisalduse määramine söödalisandis, eelsegus, segasöödas ja söödamaterjalis:

                                    —

                                    ioonivahetuskromatograafia meetod koos kolonnijärgse derivaatide saamisega ja fotomeetrilise määramisega (IEC-VIS) – komisjoni määrus (EÜ) nr 152/2009

                        Kõik loomaliigid

                                    1.

                                    L-arginiini võib turule lasta ja kasutada selle preparaati söödalisandina.

                                    2.

                                    L-arginiini võib manustada ka joogiveega.

                                    3.

                                    Söödalisandi ja eelsegu kasutamisjuhistes märgitakse säilitustingimused, püsivus kuumtöötlemisel ja püsivus joogivees.

                                    4.

                                    Söödalisandi ja eelsegu märgistusel peab olema märgitud: „L-arginiini lisamisel, eelkõige joogiveele, tuleks võtta arvesse kõikide asendamatute ja tinglikult asendamatute aminohapete olemasolu, et hoida ära tasakaalustamatust.“

                                    5.

                                    Söödakäitlejad kehtestavad söödalisandi ja eelsegu kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel isikukaitsevahendeid, sealhulgas hingamiskaitsevahendit.

                        24. jaanuar 2029

                           Kategooria: organoleptilised lisandid. Funktsionaalrühm: lõhna- ja maitseained.

                        3c363

                        —

                        L-arginiin

                           Söödalisandi koostis

                        Pulber, milles L-arginiini sisaldus on vähemalt 98 % (kuivaine põhjal) ning suurim niiskusesisaldus on 1,5 %

                           Toimeaine kirjeldus

                        L-arginiin ((S)-2-amino-5-guanidiinpentaanhape), mis on saadud

                                    —

                                       Escherichia coli NITE BP-02186 abil kääritamise teel

                              Keemiline valem: C6H14N4O2

                        CASi number 74-79-3
                        FLAVISe number: 17.003

                           Analüüsimeetod
                            (1)

                        L-arginiini määramine söödalisandis:

                                    —

                                    Food Chemical Codex'i „L-arginine monograph“

                              Arginiini sisalduse määramine söödalisandis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                              Arginiini sisalduse määramiseks söödalisandis, eelsegus, segasöödas ja söödamaterjalis:

                                    —

                                    ioonivahetuskromatograafia meetod koos kolonnijärgse derivaatide saamisega ja fotomeetrilise määramisega (IEC-VIS) – komisjoni määrus (EÜ) nr 152/2009

                        Kõik loomaliigid

                        —

                        —

                        —

                                    1.

                                    L-arginiini võib turule lasta ja kasutada selle preparaati söödalisandina.

                                    2.

                                    Söödalisand lisatakse söödale eelseguna.

                                    3.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    4.

                                    Söödalisandi märgistusel tuleb märkida niiskusesisaldus.

                                    5.

                                    Söödalisandi märgistusel esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissöödas: 25 mg/kg.“

                                    6.

                                    Söödakäitlejad kehtestavad söödalisandi ja eelsegu kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel isikukaitsevahendeid, sealhulgas hingamiskaitsevahendit.

                        24. jaanuar 2029

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/13, 4. jaanuar 2019, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

text:
                  7.1.2019

                  ET

                  Euroopa Liidu Teataja

                  L 3/1

         KOMISJONI RAKENDUSMÄÄRUS (EL) 2019/13,
         4. jaanuar 2019,
         millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkte b ja d,
         ning arvestades järgmist:

                     (1)

                     Pärast seda, kui määruse (EMÜ) nr 2658/87 I lisa muudeti komisjoni rakendusmäärusega (EL) 2016/1047 (2) (mida kohaldatakse 1. juulist 2016 kuni 31. detsembrini 2016), tekkis määruse (EMÜ) nr 2658/87 I lisa teises osas CN-koodi 3707 90 20 alla kuuluvate toodete kohta käiva joonealuse märkuse nr 8 teksti hollandikeelsesse versiooni viga termoplastsete ja elektrostaatiliste toonerikassettide kirjelduses. Kõnealune lisa on alates 1. jaanuarist 2017 komisjoni rakendusmäärusega (EL) 2016/1821 (3) asendatud ja viga parandatud.

                     (2)

                     Kuna viga sisaldav tekst võib endiselt avaldada õigusmõju teatavates olukordades, mis on tekkinud ajavahemikus 1. juulist 2016 kuni 31. detsembrini 2016, tuleks kõnealusel ajavahemikul kohaldatava määruse (EMÜ) nr 2658/87 I lisa hollandikeelset versiooni vastavalt parandada. Muukeelsetes versioonides ei ole vaja parandusi teha.

                     (3)

                     Võttes arvesse viga sisaldava teksti piiratud ajalist kohaldamisala, tuleks käesolevat määrust kohaldada 1. juulist 2016 kuni 31. detsembrini 2016 ja see peaks jõustuma võimalikult kiiresti.

                     (4)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. juulist 2016 kuni 31. detsembrini 2016.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. jaanuar 2019

                  Komisjoni nimel

                  president

               Jean-Claude JUNCKER

            (1)  EÜT L 256, 7.9.1987, lk 1.

            (2)  Komisjoni 28. juuni 2016. aasta rakendusmäärus (EL) 2016/1047, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 170, 29.6.2016, lk 36).

            (3)  Komisjoni 6. oktoobri 2016. aasta rakendusmäärus (EL) 2016/1821, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 294, 28.10.2016, lk 1).


title: Nõukogu rakendusmäärus (EL) 2019/132, 28. jaanuar 2019, millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias

text:
                  29.1.2019

                  ET

                  Euroopa Liidu Teataja

                  L 25/12

         NÕUKOGU RAKENDUSMÄÄRUS (EL) 2019/132,
         28. jaanuar 2019,
         millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 4. veebruari 2011. aasta määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias, (1) eriti selle artiklit 12,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 4. veebruaril 2011 vastu määruse (EL) nr 101/2011.

                     (2)

                     Lähtudes määruse (EL) nr 101/2011 I lisas esitatud loetelu läbivaatamisest, tuleks välja jätta kanne ühe isiku kohta.

                     (3)

                     Määruse (EL) nr 101/2011 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 101/2011 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. jaanuar 2019

                  Nõukogu nimel

                  eesistuja

               P. DAEA

            (1)  ELT L 31, 5.2.2011, lk 1.

            LISA
            Määruse (EL) nr 101/2011 I lisast jäetakse välja kanne nr 28 (Mohamed Marwan Ben Ali Ben Mohamed MABROUK).


title: Komisjoni rakendusmäärus (EL) 2019/146, 30. jaanuar 2019, millega muudetakse rakendusmäärust (EL) 2015/502, milles käsitletakse Saccharomyces cerevisiae NCYC R404 valmistise kasutamise lubamist lüpsilehmade söödalisandina (EMPs kohaldatav tekst)

text:
                  31.1.2019

                  ET

                  Euroopa Liidu Teataja

                  L 27/12

         KOMISJONI RAKENDUSMÄÄRUS (EL) 2019/146,
         30. jaanuar 2019,
         millega muudetakse rakendusmäärust (EL) 2015/502, milles käsitletakse Saccharomyces cerevisiae NCYC R404 valmistise kasutamise lubamist lüpsilehmade söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
         ning arvestades järgmist:

                     (1)

                     Kooskõlas määrusega (EÜ) nr 1831/2003 anti komisjoni rakendusmäärusega (EL) 2015/502 (2) luba kasutada Saccharomyces cerevisiae NCYC R404 preparaati lüpsilehmade söödalisandina.

                     (2)

                     Loa hoidja Micron Bio-Systems Ltd on esitanud määruse (EÜ) nr 1831/2003 artikli 13 lõike 3 kohase taotluse ettepanekuga lisada loale oma esindaja nimi.

                     (3)

                     Loa hoidja on esitanud asjakohased andmed, millega kinnitatakse asjaolu, et alates 30. märtsist 2019 tegutseb asjaomase söödalisandi puhul esindajana äriühing FeedVision BV.

                     (4)

                     Loa tingimuste kavandatav muutmine on oma olemuselt üksnes administratiivne ega too kaasa kõnealuse söödalisandi uut hindamist. Euroopa Toiduohutusametit teavitati kõnealusest taotlusest.

                     (5)

                     Selleks et lubada äriühingul FeedVision BV tegutseda loa hoidja esindajana, on vaja muuta asjaomase loa tingimusi. Seepärast tuleks kõnealuse määruse pealkirjas ja lisas esitada esindaja nimi. Rakendusmääruse (EL) 2015/502 pealkirjas ei olnud loa hoidja nimi õigesti kirjutatud. Järelikult tuleks rakendusmääruse pealkirjas loa hoidja nimi asendada õigesti kirjutatud nimega.

                     (6)

                     Seepärast tuleks rakendusmäärust (EL) 2015/502 vastavalt muuta.

                     (7)

                     Käesoleva määruse sätteid tuleks kohaldada alates Ühendkuningriigi liidust väljaastumise kuupäevast.

                     (8)

                     Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2015/502 muudatused
            Rakendusmäärust (EL) 2015/502 muudetakse järgmiselt:

                        1)

                        pealkirjas asendatakse sõnad „Micro Bio-System Ltd“ sõnadega „Micron Bio-Systems Ltd, keda esindab FeedVision BV“;

                        2)

                        lisa teises veerus asendatakse sõnad „Micron Bio-System Ltd“ sõnadega „Micron Bio-Systems Ltd, keda esindab FeedVision BV“.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 30. märtsist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 24. märtsi 2015. aasta rakendusmäärus (EL) 2015/502, milles käsitletakse Saccharomyces cerevisiae NCYC R404 valmistise lubamist lüpsilehmade söödalisandina (loa hoidja Micro Bio-System Ltd) (ELT L 79, 25.3.2015, lk 57).


title: Komisjoni rakendusmäärus (EL) 2019/147, 30. jaanuar 2019, millega kiidetakse heaks toimeaine Beauveria bassiana tüvi PPRI 5339 vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  31.1.2019

                  ET

                  Euroopa Liidu Teataja

                  L 27/14

         KOMISJONI RAKENDUSMÄÄRUS (EL) 2019/147,
         30. jaanuar 2019,
         millega kiidetakse heaks toimeaine Beauveria bassiana tüvi PPRI 5339 vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
         ning arvestades järgmist:

                     (1)

                     1. oktoobril 2014 said Madalmaad määruse (EÜ) nr 1107/2009 artikli 7 lõike 1 kohase taotluse ettevõtjalt BASF Corporation toimeaine Beauveria bassiana tüve PPRI 5339 heakskiitmiseks.

                     (2)

                     Vastavalt kõnealuse määruse artikli 9 lõikele 3 teatas referentliikmesriik Madalmaad 2. juunil 2015 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                     (3)

                     22. detsembril 2016 esitas referentliikmesriik komisjonile esialgse hindamisaruande (ja selle koopia toiduohutusametile), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 2017. aasta novembris.

                     (5)

                     Toiduohutusamet esitas 12. märtsil 2018 taotlejale, liikmesriikidele ja komisjonile oma järelduse (2) toimeaine Beauveria bassiana tüve PPRI 5339 eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järelduse avalikkusele kättesaadavaks.

                     (6)

                     24. oktoobril 2018 esitas komisjon alalisele taime-, looma-, toidu- ja söödakomiteele Beauveria bassiana tüve PPRI 5339 käsitleva läbivaatamisaruande ja määruse eelnõu Beauveria bassiana tüve PPRI 5339 heakskiitmise kohta.

                     (7)

                     Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (8)

                     Seepärast on asjakohane Beauveria bassiana tüvi PPRI 5339 heaks kiita.

                     (9)

                     Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused. Eelkõige on asjakohane lisada vajaduse korral riskivähendusmeetmed.

                     (10)

                     Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.

                     (11)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas määratletud toimeaine Beauveria bassiana tüvi PPRI 5339 kiidetakse heaks vastavalt kõnealuses lisas esitatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  EFSA (Euroopa Toiduohutusamet), 2018. Conclusion on the peer review of the pesticide risk assessment of the active substance Beauveria bassiana strain PPRI 5339 („Järeldused toimeaine Beauveria bassiana tüve PPRI 5339 pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2018;16(4):5230, 18 lk doi:10.2903/j.efsa.2018.5230.

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                        Üldnimetus, tunnuskoodid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                           Beauveria bassiana tüvi PPRI 5339
                        Registreerimisnumber USA põllumajandusuuringute kultuuride kogu (NRRL) rahvusvahelises deponeerimisasutuses (Agricultural Research Culture Collection (NRRL) International Depositary Authority): NRRL 50757

                        Ei kohaldata

                        Suurim beauveritsiini sisaldus: 0,5 mg/kg

                        20. veebruar 2019

                        20. veebruar 2029

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Beauveria bassiana tüve PPRI 5339 kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu:

                                    —

                                    metaboliidi beauveritsiini sisaldusele kõlblikkusaja uuringus pärast B. bassiana tüve PPRI 5339 sisaldava(te) toote/toodete ladustamist;

                                    —

                                    mõjule, mis avaldub kasvuhoonetesse toodud tolmeldajatele pärast kokkupuudet tootega/toodetega, mis erineb/erinevad käesoleva heakskiidu saamiseks esitatud tüüpilisest tootest;

                                    —

                                    käitajate ja töötajate kaitsele, pidades silmas, et B. bassiana tüvi PPRI 5339 võib sarnaselt muudele mikroorganismidele tekitada ülitundlikkust.

                              Tuleb tagada keskkonnatingimuste range säilitamine ja kvaliteedikontrolli analüüsid tootmisprotsessi ajal, et järgitaks mikrobioloogilise saastumise piiranguid, nagu on osutatud töödokumendis SANCO/12116/2012 (2).
                        Vajaduse korral hõlmavad kasutustingimused riskivähendusmeetmete võtmist.

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II LISA
            Rakendusmääruse (EL) nr 540/2011 lisa B osasse lisatakse järgmine kanne:

                           „131

                              Beauveria bassiana tüvi PPRI 5339
                           Registreerimisnumber USA põllumajandusuuringute kultuuride kogu (NRRL) rahvusvahelises deponeerimisasutuses (Agricultural Research Culture Collection (NRRL) International Depositary Authority): NRRL 50757

                           Ei kohaldata

                           Suurim beauveritsiini sisaldus: 0,5 mg/kg

                           20. veebruar 2019

                           20. veebruar 2029

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Beauveria bassiana tüve PPRI 5339 kohta koostatud läbivaatamisaruande järeldusi, eelkõige selle I ja II liidet.
                           Üldhindamisel peavad liikmesriigid pöörama erilist tähelepanu:

                                       —

                                       metaboliidi beauveritsiini sisaldusele kõlblikkusaja uuringus pärast B. bassiana tüve PPRI 5339 sisaldava(te) toote/toodete ladustamist;

                                       —

                                       mõjule, mis avaldub kasvuhoonetesse toodud tolmeldajatele pärast kokkupuudet tootega/toodetega, mis erineb/erinevad käesoleva heakskiidu saamiseks esitatud tüüpilisest tootest;

                                       —

                                       käitajate ja töötajate kaitsele, pidades silmas, et B. bassiana tüvi PPRI 5339 võib sarnaselt muudele mikroorganismidele tekitada ülitundlikkust.

                                 Tuleb tagada keskkonnatingimuste range säilitamine ja kvaliteedikontrolli analüüsid tootmisprotsessi ajal, et järgitaks mikrobioloogilise saastumise piiranguid, nagu on osutatud töödokumendis SANCO/12116/2012 (*1).
                           Vajaduse korral hõlmavad kasutustingimused riskivähendusmeetmete võtmist.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf“


title: Komisjoni rakendusmäärus (EL) 2019/148, 30. jaanuar 2019, milles käsitletakse toimeaine propaniili heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst)

text:
                  31.1.2019

                  ET

                  Euroopa Liidu Teataja

                  L 27/18

         KOMISJONI RAKENDUSMÄÄRUS (EL) 2019/148,
         30. jaanuar 2019,
         milles käsitletakse toimeaine propaniili heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (1), eriti selle artikli 13 lõiget 2,
         ning arvestades järgmist:

                     (1)

                     Itaalia sai 28. detsembril 2015 ettevõtjalt UPL Europe Ltd määruse (EÜ) nr 1107/2009 artikli 7 lõike 1 kohase taotluse toimeaine propaniili heakskiitmiseks.

                     (2)

                     Vastavalt kõnealuse määruse artikli 9 lõikele 3 teatas referentliikmesriik 29. veebruaril 2016 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                     (3)

                     Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt määrusele (EÜ) nr 1107/2009. Referentliikmesriik esitas esialgse hindamisaruande komisjonile ja toiduohutusametile 14. juulil 2017.

                     (4)

                     Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine propaniili pestitsiidina kasutamise riskihindamise kohta (2)6. septembril 2018.

                     (5)

                     14. septembri 2018. aasta kirjaga võttis UPL Europa Ltd propaniili heakskiitmise taotluse tagasi.

                     (6)

                     Taotluse tagasivõtmise tõttu ei tuleks propaniili heaks kiita.

                     (7)

                     Käesolev määrus ei piira õigust esitada propaniili kohta uut taotlust määruse (EÜ) nr 1107/2009 artikli 7 kohaselt.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heaks kiitmata jätmine
            Toimeainet propaniili ei kiideta heaks.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  EFSA Journal 2018; 16(12):5418, 27 lk, https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil (Järeldused toimeaine propaniili pestitsiidina kasutamise riskihindamist käsitleva vastastikuse eksperdiarvamuse kohta).